Vormel-1 MM-sarja kolmandal etapil Hiinas, Shanghais näitas kolmandal vabatreeningul kiireimat aega Ferrari piloot Sebastian Vettel (1.33,018), kellele järgnes meeskonnakaaslane Kimi Räikönen (+0,451).
Kolmandat aega näitas 0,743 sekundit kaotanud Valtteri Bottas (Mercedes) ja neljandat Red Bulli piloot Max Verstappen (+0,951). Esimest kahte vabatreeningut valitsenud tiitlikaitsja Lewis Hamilton kaotas Vettelile üle sekundi ja oli viies.
Daniel Ricciardol oli kolmanda vabatreeningu eel probleeme käigukastiga, mistõttu alustas ta sõitmist plaanitust hiljem. Peale neljandat ringi jäi ta aga raja äärde, kuna mootor lakkas töötamast.
Toimetaja: Liisi Rist